KTC วิ่งแรง 7% ทุบสถิติ “ออลไทม์ไฮ” รับแนวโน้มยอดใช้จ่ายบัตรเครดิตพุ่งต่อเนื่อง
KTC วิ่งแรง 7% ทุบสถิติ "ออลไทม์ไฮ" รับแนวโน้มยอดใช้จ่ายบัตรเครดิตพุ่งต่อเนื่อง โดยล่าสุด ณ เวลา 15.54 น. อยู่ที่ 188.50 บาท บวก 12.50 บาท หรือ 7.10% สูงสุดที่ 188.50 บาท ต่ำสุดที่ 177 บาท ด้วยมูลค่าซื้อขาย 417.95 ล้านบาท
10 ม.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 15.54 น. อยู่ที่ 188.50 บาท บวก 12.50 บาท หรือ 7.10% สูงสุดที่ 188.50 บาท ต่ำสุดที่ 177 บาท ด้วยมูลค่าซื้อขาย 417.95 ล้านบาท   
ด้าน บจ.วายแอลจี บูลเลี่ยน อินเตอร์เนชั่นแนล ระบุในบทวิเคราะห์ (10 ม.ค.) อาจพิจารณาเปิดสถานะ Long KTCH18 เมื่อราคา KTC สามารถยืนเหนือแนวรับบริเวณราคา 170 บาทได้ ปิดสถานะทำกำไรบริเวณราคา 186 บาทได้ และ ตัดขาดทุนหากราคาหลุดแนวรับบริเวณราคา 170.00 บาทลงมา
โดยทาง YLG มีมุมมองที่ดีกับ KTC จาก 2 ปัจจัย คือ การจับจ่ายใช้สอยของผู้บริโภคที่มีแนวโน้มสูงขึ้นในช่วงปลายปี 2560 และ ช่วงต้นปี 2561 และดัชนีความเชื่อมั่นผู้บริโภค ที่ จัดทำโดยมาสเตอร์การ์ด ในช่วงครึ่งหลัง ของปี 2560 ออกที่อยู่ที่ 65.1 จุด แสดงถึงผู้บริโภคในประเทศไทยมีความเชื่อมั่นในเศรษฐกิจเพิ่มมากขึ้น